Evensen bokser EM-kampen i Esbjerg
Evensen kvalifiserte seg til EM-kampen gjennom å slå franskmannen Philippe Frenois i Helsingfors i begynnelsen av november. Trønderen vant en soleklar seier på poeng. Før kampen var han allerede førsteutfordrer til tittelen i Det europeiske bokseforbundet (EBU), men Sauerland ville gjerne se ham i en kamp mot franskmannen, før selskapet bestemte seg endelig for å satse på nordmannen, som trenes av Helge Wærøy i Melhus. Evensen har 17 seirer, to tap og én uavgjort kamp på rekordlisten sin før EM-kampen mot belgieren. Ett av tapene fikk han da han møtte skotten Ricky Burns til VM-kamp i en klasse over den han vanligvis bokser i. Det skjedde 4. desember 2010 i Skottland. Miskirtchian står med 21 seirer på 24 kamper før møtet med Evensen. Også han har to nederlag og én uavgjort kamp på rekordlisten sin. PS! Tre nordmenn har tidligere hatt EM-tittelen i boksing: Svein Erik Paulsen, Steffen Tangstad og Ole Klemetsen.
Andreas Evensen møter belgieren Alex Miskirtchian i EM-kamp i fjærvekt i danske Esbjerg 9. februar.